Hørsholm kommune

Hørsholm kommune (tidligere Hirschholm) er en kommune i Region Hovedstaden (før 1. januar 2007 i Frederiksborg amt) på Nordsjælland. Den ble opprettet ved kommunalreformen i 1970, og kommunegrensene ble ikke påvirket av kommunereformen i 2005–07.

Kommunen ligger ved Øresund midt mellom kommunene Fredensborg og Rudersdal.

Byen Hørsholm er kommunesenteret, og folketallet er svakt stigende. Den konservative Uffe Thorndahl ble valgt til borgermester etter kommunevalget 15. november 2005.

Hovedattraksjonen i kommunen er den tidligere kongelige sommerresidensen Hirschholm slott som i sin tid ble kalt «Nordens Versailles», bygningen forfalt på slutten av 1700-tallet og ble beordret revet av Frederik VI i 1810. Senere bygget man Hørsholm kirke på stedet.

Kommunen hadde i årene 1987–96 Danmarks laveste kommuneskatt.

Referanser

Eksterne lenker 
 
 Kommunevalg Hørsholm kommune (2005) Besøkt 14. mai 2014

 
Kommuner i Frederiksborg amt